Priekšlikums PADOMES LĒMUMS, ar ko pagarina Lēmuma 2012/96/ES spēkā esības termiņu /* COM/2014/073 final - 2014/0037 (NLE) */





PASKAIDROJUMA RAKSTS Ar Padomes 2012. gada 7. augusta Lēmumu 2012/470/ES līdz 2013. gada 20. augustam tika pagarināts Padomes Lēmuma 2012/96/ES spēkā esības termiņš un apturēta Lēmumā 2002/148/EK izklāstīto atbilstīgo pasākumu piemērošana, ar kuriem ierobežo sadarbību ar Zimbabvi. Padome 2013. gada 9. augustā ar Lēmumu 2013/428/ES nolēma pagarināt Lēmuma 2012/96/ES spēkā esības termiņu līdz 2014. gada 20. februārim, vienlaikus paturot spēkā atbilstīgo pasākumu apturējumu. Ņemot vērā ES vēlmi turpināt atbalstīt to, lai jaunajā konstitūcijā pilnībā tiktu ieviestas svarīgākās normas, kā arī pārējie ieteikumi, ko attiecībā uz vēlēšanu reformām pēc pēdējām vēlēšanām snieguši starptautiski un vietējie novērotāji, tiek ierosināts Padomei pagarināt Padomes Lēmuma 2012/96/ES spēkā esību līdz 2014. gada 1. novembrim, pieņemot pievienoto dokumentu. 2014/0037 (NLE) Priekšlikums PADOMES LĒMUMS, ar ko pagarina Lēmuma 2012/96/ES spēkā esības termiņu EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 217. pantu, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000[1]. gada 23. jūnijā (“ĀKK un EK partnerattiecību nolīgums”) un pārskatīts Vagadugu, Burkinafaso, 2010. gada 22. jūnijā[2], un jo īpaši tā 96. pantu, ņemot vērā Iekšējo nolīgumu par pasākumiem, kas jāveic, un procedūrām, kas jāievēro, īstenojot ĀKK un EK Partnerattiecību nolīgumu[3], un jo īpaši tā 3. pantu, ņemot vērā Komisijas priekšlikumu, tā kā: 1) Ar Lēmumu 2002/148/EK tika noslēgtas konsultācijas ar Zimbabves Republiku saskaņā ar ĀKK un EK Partnerattiecību nolīguma 96. panta 2. punkta c) apakšpunktu un noteikti atbilstīgi pasākumi. Kopš tā laika šie pasākumi ir grozīti, un to piemērošanas laikposms katru gadu ir pārskatīts. 2) Lai apliecinātu Savienības pastāvīgo atbalstu politiskajam procesam saskaņā ar Vispārējo politisko nolīgumu, Padome 2012. gada 7. augustā nolēma pagarināt Lēmuma 2012/96/ES spēkā esības termiņu un uz 12 mēnešiem apturēt atbilstīgo pasākumu piemērošanu, ar kuriem saskaņā ar ĀKK un EK Partnerattiecību nolīguma 96. pantu ierobežo sadarbību ar Zimbabvi. Padome 2013. gada 9. augustā ar Lēmumu 2013/428/ES nolēma pagarināt Lēmuma 2012/96/ES spēkā esības termiņu līdz 2014. gada 20. februārim, vienlaikus paturot spēkā atbilstīgo pasākumu apturējumu. 3) Saskaņā ar Padomes lēmumu turpināt atbalstīt to, lai jaunajā konstitūcijā pilnībā tiktu ieviestas svarīgākās normas, kā arī pārējie ieteikumi, ko attiecībā uz vēlēšanu reformām pēc pēdējām vēlēšanām snieguši starptautiski un vietējie novērotāji, Lēmuma 2012/96/ES spēkā esība būtu jāpagarina, vienlaikus paturot spēkā atbilstīgo pasākumu apturējumu. 4) Eiropas Savienība jebkurā laikā var nolemt pārskatīt šo lēmumu, IR PIEŅĒMUSI ŠO LĒMUMU. 1. pants Lēmuma 2012/96/ES un tajā noteikto atbilstīgo pasākumu spēkā esības termiņš ar šo tiek pagarināts. Termiņa beigas ir 2014. gada 1. novembrī. Atbilstīgo pasākumu piemērošana joprojām ir apturēta. Atbilstīgos pasākumus pastāvīgi pārskata un to piemērošanu atjauno, ja stāvoklis Zimbabvē būtiski pasliktinās. 2. pants Šis lēmums stājas spēkā tā pieņemšanas dienā. To publicē Eiropas Savienības Oficiālajā Vēstnesī. Briselē, Padomes vārdā – priekšsēdētājs [1] OV L 317, 15.12.2000., 3. lpp. [2] OV L 287, 4.11.2010., 3. lpp. [3] OV L 317, 15.12.2000., 376. lpp., grozījumi izdarīti ar OV L 247, 9.9.2006., 48. lpp.